EkBass/fiwiki-20250220-pages-articles huggingface dataset:
Johan Heimilä

Johan Rudolf Heinström myöh. Heimilä (12. joulukuuta 1887 Helsinki – 28. syyskuuta 1957) oli suomalainen jääkärivääpeli. Hänen vanhempansa olivat vahtimestari Johan Viktor Heinström ja Edla Sofia Nyström. Hänet vihittiin avioliittoon vuonna 1920 Vilhelmiina Rasan kanssa.Suomen jääkärien elämäkerrasto 1938Suomen jääkärien elämäkerrasto 1975 ==Jääkärikausi== Tämä kansakoulun käynyt merimies liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 23. syyskuuta 1915, josta hän kumminkin pyrki vapaaehtoisena perusteilla olevaan Jääkäripataljoonan tykistöön ja tulikin valituksi yhtenä niistä 26 miehestä, jotka Jääkäripataljoonan komentaja majuri Bayer valitsi haastattelunsa perusteella. Hänet siirrettiin virallisesti haupitsijaokseen 17. maaliskuuta 1916, minkä päivämäärän voidaan katsoa olevan jääkäritykistön virallinen perustamispäiväTykkimies 1960 s. 51–54.. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekkaussa sekä Aa-joella. Rintamakomennuksensa jälkeen hänet siirrettiin 18. lokakuuta 1917 pataljoonan täydennysjoukkoon ja laskettiin työlomalle. ==Sisällissodan jälkeinen aika== Takaisin Suomeen hän saapui 29. marraskuuta 1918 ja astui Suomen armeijan palvelukseen 1. joulukuuta 1918 vääpeliksi ylennettynä. Hänet sijoitettiin Kenttätykistörykmentti n:o 3:n 3. patteriin, josta hänet siirrettiin 2. patteriin 5. lokakuuta 1919. Raskaan tykistörykmentin 4. patteriin rehumestariksi hänet siirrettiin 1. marraskuu 1920. Armeijasta hän erosi 1. toukokuuta 1921 ja siirtyi vuokra-ajurin toimeen Lappeenrantaan vuosiksi 1922–1924. Takaisin armeijan palvelukseen hän astui 31. maaliskuuta 1924 ja hänet sijoitettiin Savon jääkärirykmentin 1. konekiväärikomppaniaan, missä hän toimi 1. huhtikuuta 1927 saakka, jonka jälkeen hän erosi uudelleen armeijasta ja siirtyi satamatyömieheksi Viipuriin vuosiksi 1927–1932, jonka jälkeen hän astui jälleen 1. marraskuuta 1932 armeijan palvelukseen ja nyt hänet sijoitettiin yövartijaksi muonavarikko 2:een Viipuriin. ==Talvi- ja jatkosota== Talvisotaan Heimilä osallistui varastomiehenä 2. Armeijakunnan Elintarvikekenttämakasiini 1:ssä. Välirauhan ja jatkosodan aikana hän palveli varastomiehenä Elintarvikekenttävarikko 2:ssa, missä tehtävässä hän palveli sodan loppuun saakka, jolloin jäi eläkkeelle. Hänet on haudattu Raisioon. ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Toim. L. Harvila, M. Alajoki, M. O. Rintanen ja M. Vanonen, Tykkimies 1960, Suomen kenttätykistön säätiön vuosikirja n:o 3, Kirjapaino Vaasa Oy, Vaasa 1960. ===Viitteet=== Luokka:Jääkärit Luokka:Vuonna 1887 syntyneet Luokka:Vuonna 1957 kuolleet
Pauli Pentti

Pauli Kaleva Pentti (2. huhtikuuta 1958 Parkano – 26. helmikuuta 2022 Helsinki) oli suomalainen elokuvaohjaaja, -tuottaja ja käsikirjoittaja. Hän tuli tunnetuksi etenkin apulaisohjaajana muun muassa Kaurismäen veljeksille. Omia ohjauksia hän teki 1980-luvulla kaksi. Hänen esikoisohjauksensa oli Pimeys odottaa (1985), ja eräänlaiseksi päätyöksi jäi omaleimainen Shakespeare-sovitus Macbeth (1987). ==Lähteet== ==Aiheesta muualla== *Tuottaja Pauli Pentti ja kymmenen suosikkia vanhoista kotimaisista elokuvista. Elokuvauutiset. Luokka:Suomalaiset elokuvakäsikirjoittajat Luokka:Suomalaiset elokuvaohjaajat Luokka:Suomalaiset elokuvatuottajat Luokka:Jussi-palkinnon saajat Luokka:Vuonna 1958 syntyneet Luokka:Vuonna 2022 kuolleet
Sleipnir (selain)

Sleipnir on japanilaisen Fenririn julkaisema verkkoselain. Gecko- selainmoottori on poistettu käytöstä, syynä on siinä ilmennyt haavoittuvuus.http://www.fenrir- inc.com/global/sleipnir/plugins/activegeckobrowser.html Moniytimisyyteen liittynyt valinnaisuus oli plugin-liitännäinen, jonka viimeisin versio oli 1.7. Selaimen käytössä esiintyntyy sekä IE:n tyyppinen Trident, että Chromium eli WebKit selainmoottorina.http://www.sleipnirbrowser.com/features.html (Viitattu 24.11.2012.) Sleipnir-selaimen etuina ovat helppokäyttöisyys ja laajennettavuushttp://www.fenrir-inc.com/global/sleipnir/plugins/ sekä pieni muistikuormitus: sen käyttöliittymä on suhteellisen kevyehkö, joten se ei kuluta muistitilaa kovinkaan paljon. Lataustiedoston koko oli versiossa 2.97 alle 5 Mt. Sleipnir ilmoittaa omilla kotisivuillaan tarjoavansa myös mobiililaitteisiin soveltuvaa selainta. Käyttöjärjestelmänä Android, sekä Windows-puhelimet.http://www.fenrir-inc.com/us/android/apps/sleipnir- mobile.html http://www.fenrir-inc.com/us/windowsphone/apps/sleipnir- mobile.html Sleipniristä on julkaistu versio 3, jonka käyttöliittymä muistuttaa Microsoftin IE8-selaimen tyyliä. Artikkelin muokkauksen hetkellä, monimoottorisuus on käytettävissä. 2-versio on edelleen ladattavissa, sen versio on 2.99. Ohjelman toimivuus taataan Win 98 -käyttöjärjestelmästä alkaen.http://www.fenrir-inc.com/us/sleipnir2/ (Viitattu 19.4.2012.) ==Ominaisuudet== * Kaksi selainmoottoria (Microsoftin Trident sekä Chromium eli Webkit) * SmartSearch * SmartInstaller * Hiirieleet * Pikanäppäimet * Välilehdet * Thumbnail-näkymä (kirjanmerkit) * Hakupalkki * Muokattavat valikot ja skriptit * Lisäosat * Erilaiset ulkoasut * Kirjanmerkit ==Lähteet== Luokka:Selaimet
Pörtsykkä

Pörtsykkä (v:sta 1948 ) on kylä Norsjoen kunnallishallintoalueella Käkisalmen piirissä Leningradin alueella Venäjällä. Pörtsykkä sijaitsee Suomen Neuvostoliitolle luovuttamassa Karjalassa ja se oli Suomelle kuuluessaan osa Käkisalmen maalaiskuntaa. Pörtsykkä sijaitsee Laatokan rannalla noin viisi kilometriä Käkisalmen kaupungista kaakkoon. Pörtsykän naapurikyliä Käkisalmen maalaiskunnassa olivat Norsjoki lännessä ja Yläpuusti ja Vuohensalo etelässä, pohjoisessa ja idässä kylä rajoittui Laatokkaan. Kylän keskellä oli pieni Pörtsykänlampi. ==Väestö ja elinkeinot== Vuonna 1920 Pörtsykässä oli 192 asukasta. Vuonna 1939 asukkaita oli puolestaan 209, joista 113 miestä ja 96 naista. Pörtsykän asutus oli keskittynyt 1930-luvulla Norsjoelta Vuohensaloon ja edelleen Pyhäjärvelle vievän tien varressa Pörtsykänlammen etelä- ja länsipuolella. Toinen pienempi asutuskeskittymä oli Pien-Pörtsykkä, joka sijaitsi kylän eteläosassa ja jonkin verran asutusta oli myös kylän pohjoispäässä Haminanniityn alueella. Myös nykyisin kylän asutus on keskittynyt Pörtsykänlammen eteläpuolelle. Haminanniityn alue kylän pohjoispäästä puolestaan on nykyisin osa Käkisalmen kaupunkia. Ennen talvisotaa Pörtsykkä oli pääasiassa maatalousvaltainen kylä. Kalastusta harjoitettiin lähinnän omaan tarpeeseen. Myös Käkisalmen kaupungissa käytiin töissä ja kaupungin läheisen sijainnin vuoksi kylässä asui paljon työn perässä muualta Suomesta muuttaneita. Pörtsykässä ei ollut omaa kansakoulua, vaan lähimmät koulut olivat Norsjoella, Vuohensalossa ja Porkanniemen alueella Tenkalahdessa. ==Historia== Talvisodan alussa kylästä evakuoitiin alaikäiset lapset äiteineen. Muu väestö evakuoitiin rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944. ==Lähteet== Luokka:Käkisalmen maalaiskunnan kylät
Benjamin Boukpeti

Benjamin Kudjow Thomas Boukpeti (s. 4. elokuuta 1981 Lagny-sur-Marne, Ranska) on Togoa edustava koskimeloja, kajakkiyksikön olympiamitalisti. Hänen äitinsä on ranskalainen ja isänsä togolainen. Toulousessa asuva Boukpeti on asunut koko ikänsä Ranskassa, mutta edustaa melontakilpailuissa kuitenkin Togoa. Boukpeti sijoittui Ateenan olympialaisten 2004 kajakkiyksiköiden kilpailussa 18:nneksi. Vuoden 2007 MM-kilpailuissa Foz do Iguaçussa hän oli 22:s. Vuonna 2008 hän voitti Afrikan mestaruuden sekä olympiakarsintana toimineen maailmancup-kilpailun. Pekingin olympialaisissa 2008 Boukpeti johti kajakkiyksiköiden kilpailua semifinaalin jälkeen. Loppukilpailussa hän joutui päästämään ohitseen Saksan Alexander Grimmin ja Ranskan Fabien Lefévren saavuttaen pronssimitalin. Hän oli ennen kilpailua maailmanlistalla sijalla 56. Kyseessä oli Togon kaikkien aikojen ensimmäinen olympiamitali.Togolle ensimmäinen olympiamitali MTV3 12.8.2008 == Lähteet == *Esittely Pekingin olympialaisten virallisella sivustolla === Viitteet === Luokka:Togolaiset melojat Luokka:Togolaiset olympiamitalistit Luokka:Vuonna 1981 syntyneet Luokka:Elävät henkilöt
Yläpuusti

Yläpuusti on kylä Norsjoen kunnallishallintoalueella, Käkisalmen piirissä, Leningradin alueella Venäjällä. Yläpuusti sijaitsee Suomen Neuvostoliitolle luovuttamassa Karjalassa ja se oli Suomelle kuuluessaan osa Käkisalmen maalaiskuntaa. Yläpuusti sijaitsee noin kahdeksan kilometriä Käkisalmen kaupungista kaakkoon. Yläpuusti sijaitsi Käkisalmen maalaiskunnan eteläosassa ja kylä rajoittui Norsjokeen ja Pörtsykkään pohjoisessa, Vuohensaloon idässä, Alapuustiin ja Pyhäjärven kuntaan etelässä sekä Alapuustiin kuuluneeseen Ostamoon lännessä. Kylän länsirajan tuntumassa virtaa Norsjoki, johon laskeva Lähdeoja eli Leppäoja virtaa kylän halki. Norsjoki saa alkunsa Tielammesta, joka sijaitsee aivan kylän etelärajalla Pyhäjärven kunnan puolella. ==Väestö ja elinkeinot== Vuonna 1920 Yläpuustissa oli 348 asukasta. Vuonna 1939 asukkaita oli puolestaan 373, joista 197 miestä ja 176 naista. Yläpuustin asutus oli keskittynyt kylän länsirajaa pitkin kulkeneelta Kantatie 61:ltä Vuohensaloon johtaneen tien varteen ja Norsjokeen laskevan Lähdeojan varsille. Kylän talot sijaitsivat hajallaan. Myös nykyisin kylän asutus on keskittynyt samaisen tien varteen. Ennen talvisotaa Yläpuusti oli pääasiassa maatalousvaltainen kylä. Yläpuusti kuului Puustin kansakoulupiiriin, jonka koulurakennus sijaitsi kylän länsiosassa lähellä Alapuustin rajaa. ==Historia== Yläpuustin kylä kuului pitkään Räisälän pitäjään ja tuolloin sitä kutsuttiin Räisälän Puustiksi erotuksena Käkisalmeen kuuluneesta Alapuustista, jota kutsuttiin kaupungin Puustiksi. Talvisodan alussa kylästä evakuoitiin alaikäiset lapset äiteineen. Muu väestö evakuoitiin rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä 1944. ==Lähteet== Luokka:Käkisalmen maalaiskunnan kylät
Jack Spooky

Jack Spooky on The Candy Spooky Theater -nimisen yhtyeen vokalisti. Hän toimi ennen Dororo -nimisessä bändissä (hänen nimensä oli silloin Shati), The Candy Spooky Theaterissa olevan Peggyn kanssa. Hän sanoittaa The Candy Spooky Theaterin sanoitukset ja suunnittelee levyjen kannet ja paidat. Hän on syntynyt helmikuun 1 päivänä. == Linkit == *http://yaplog.jp/jackspooky/ *http://tosp.co.jp/i.asp?I=maker6s9 Luokka:Japanilaiset laulajat Luokka:Syntymävuosi puuttuu Luokka:Elävät henkilöt
Väinö Heino

Väinö Johannes Heino (27. helmikuuta 1893 Rauma – 6. tammikuuta 1944) oli suomalainen jääkäriluutnantti. Hänen vanhempansa olivat työmies Johan Pihl ja Amanda Tamlander. Hänet vihittiin avioliittoon vuonna 1921 Alma Elviira Leppälän kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Heino oli kansakoulun käynyt. ==Jääkärikausi== Heino oli ammatiltaan merimies ja oli palveluksessa suomalaisessa parkkilaiva Plejonessa, kun ensimmäinen maailmansota syttyi. Sodan syttyessä saksalaiset kaappasivat parkin Pohjanmerellä 9. elokuuta 1914 ja kuljettivat sen miehistöineen Hampuriin, missä heidät internoitiin, mutta kun hänelle tuli tilaisuus päästä vapauteen niin hän liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 10. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Heino osallistui Polangenissa vuonna 1917 järjestetyille erikoiskursseille (pommarikurssi). ==Suomen sisällissota== :Katso myös: Suomen sisällissota Heino saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueen varajohtajaksi 1. Jääkärirykmentin 1. jääkäripataljoonan 1. komppaniaan. Hän otti osaa sisällissodan taisteluihin Lempäälässä, Vuohiniemellä ja Säiniöllä sekä Viipurissa. ==Sisällissodan jälkeinen aika== Heino siirrettiin sisällissodan jälkeen suoritetun armeijan uudelleenjärjestelyn yhteydessä Suomen valkoisen kaartin 7. komppaniaan ja 17. elokuuta 1918 alkaen Karjalan kaartin rykmentin 1. komppaniaan. Armeijasta hän erosi 28. helmikuuta 1919 ja liittyi suojeluskuntajärjestöön paikallispäälliköksi ensin Pohjois-Lohjan suojeluskuntaan ja myöhemmin Pornaisten suojeluskuntaan. Suojeluskunnista hän erosi 1. kesäkuuta 1920 ja toimi sen jälkeen erilaisissa tilapäistöissä. ==Talvi- ja jatkosota== Talvisotaan Heino osallistui 29. Kuormastokomppanian päällikkönä. Välirauhan aikana hän palveli Huoltokoulutuskomppaniassa ja Ampumatarvikevaraston päällikkönä. Jatkosotaan hän osallistui Topografipataljoonan kartoituskomppaniassa ja palvelikin komppaniassa koko sodan ajan. ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1893 syntyneet Luokka:Vuonna 1944 kuolleet Luokka:Suomalaiset toisessa maailmansodassa kaatuneet
Hesperus

Hesperus voi viitata seuraaviin asioihin. * HMS Hesperus, Britannian Kuninkaallisen laivaston hävittäjä * Hesperus, englanninkielinen translitterointi kreikkalaisen mytologian Hesperokselle * Oy Hesperus Ab, entisen lääketehdas Medican holdingyhtiö
Alapuusti

Alapuusti (v:sta 1948 ) on kylä Norsjoen kunnallishallintoalueella Käkisalmen piirissä Leningradin alueella Venäjällä. Alapuusti sijaitsee Suomen Neuvostoliitolle luovuttamassa Karjalassa ja se oli Suomelle kuuluessaan osa Käkisalmen maalaiskuntaa. Alapuusti sijaitsi Käkisalmen maalaiskunnan eteläosassa noin kahdeksan kilometriä Käkisalmen kaupungista etelään. Alapuustin naapurikyliä olivat Norsjoki ja Joensuu pohjoisessa, Hirvisaari, Näpinlahti ja Sakkali lännessä, Yläpuusti idässä sekä Pyhäjärven kuntaan kuulunut Valkeamäki etelässä. Norsjokeen rajoittuva kylän pohjoisosa oli nimeltään Ostamo, ja se luettiin monesti omaksi kyläkseen, vaikka se virallisesti olikin osa Alapuustia. Kylän pohjoisrajalla oli Ostamojärvi ja kylän kaakkoisosassa virtasi Norsjoki. Lännessä kylä rajoittui Vuoksen pohjoiseen laskuhaaraan. Kylän eteläosassa oli Kuoppalanharju. ==Väestö ja elinkeinot== Vuonna 1920 Alapuustissa (Ostamo mukaan lukien) oli 565 asukasta. Vuonna 1939 asukkaita oli (Ostamo mukaan lukien) puolestaan 482, joista 223 miestä ja 259 naista. Alapuustin asutus oli keskittynyt Käkisalmelta Pyhäjärvelle vievän Kantatie 61 varteen. Toinen asutuskeskittymä oli Ostamo Ostamojärven etelärannalla. Myös nykyisin asutus on keskittynyt samoille seuduille. Ennen talvisotaa Alapuusti oli pääasiassa maatalousvaltainen kylä. Alapuusti kuului Puustin kansakoulupiiriin, jonka koulu sijaitsi Yläpuustin kylän puolella aivan kylien rajan tuntumassa. Kylässä oli Käkisalmen Osuuskaupan myymälä sekä nuorisoseura Taimen talo ja urheilukenttä. ==Historia== Talvisodan alussa kylästä evakuoitiin alaikäiset lapset äiteineen. Muu väestö evakuoitiin rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944. ==Lähteet== Luokka:Käkisalmen maalaiskunnan kylät
Mestaria kunnioittaen – Tribuutti Tapio Rautavaaralle

Mestaria kunnioittaen – Tribuutti Tapio Rautavaaralle on tribuuttialbumi, joka sisältää suomalaislaulajien tulkintoja Tapio Rautavaaran kappaleista. Levy julkaistiin 20. elokuuta 2008. == Kappaleet == == Arvostelut == * Soundi: Soundi: Levyarvio == Lähteet == Luokka:Tribuuttialbumit Luokka:Vuoden 2008 albumit Luokka:Suomalaiset iskelmäalbumit
Harrisonin piirikunta (Ohio)

Harrisonin piirikunta on piirikunta Ohiossa, Yhdysvalloissa. Sen hallinnollinen keskus ja suurin kylä on Cadiz. ==Maantiede== Harrisonin naapuripiirikuntia ovat Carroll pohjoisessa, Jefferson idässä, Belmont etelässä, Guernsey lounaassa ja Tuscarawas lännessä. ==Väestö== Piirikunnassa oli vuoden 2010 väestönlaskennassa 15 864 ihmistä. Etniset ryhmät jakautuvat valkoisiin, joita on 95,8%, mustiin (2,2%), alkuperäisamerikkalaisiin (0,2%) ja aasialaisiin (0,2%). Kotitalouden mediaanitulo on 36 920 dollaria ja köyhyysrajan alapuolella oli 20,1% väestöstä vuosina 2007–2011. == Lähteet == Luokka:Ohion piirikunnat
Jenny Kainulainen

Jenny Heinekamp (o.s. Kainulainen, s. 13. heinäkuuta 1980) on suomalainen esteratsastaja ja valmentaja. Hän on kotoisin Kirkkonummelta. Kainulainen voitti esteratsastuksen Suomen mestaruuden Vlas-tammalla vuonna 2006. Tapiola GP -sarjassa hän sijoittui samana vuonna kolmanneksi. Vuosina 2004–2006 hän valmentautui Saksassa Franke Sloothaakin luona. ==Lähteet== Luokka:Suomalaiset esteratsastajat Luokka:Vuonna 1980 syntyneet Luokka:Elävät henkilöt
Mirella Lesonen

Mirella Lesonen-Hakola (o.s. Lesonen; s. 11. maaliskuuta 1983 Nummi-Pusula) on suomalainen esteratsastaja, joka asuu hevosineen Itävallassa. Lesonen edustaa Suomessa Oulun Ratsastajia. Suomessa häntä on valmentanut Christopher Wegelius. Hän on valmentautunut myös Saksassa Bremenissä Markus Beerbaumin ja Meredith Michaels-Beerbaumin tallilla. Lesonen-Hakolalla on useita sijoituksia kansainvälisissä luokissa, SM-hopeaa vuodelta 2009, nuorten SM-kulta 2003SRL SM-mitalistit Ratsastus.fi , nuorten SM-hopea 2002 sekä SRL:n valiomerkki 2003. Mirella Lesonen-Hakolan isä on Veikko Lesonen.Ratsastus.net, Arkisto ==Lähteet== ==Aiheesta muualla== * Hevoskauppaa Hugon ehdoilla, Kaleva 6.8.2009 Luokka:Suomalaiset esteratsastajat Luokka:Vuonna 1983 syntyneet Luokka:Elävät henkilöt
Sunnuntaina sataa aina

Sunnuntaina sataa aina on tribuuttialbumi, joka sisältää eri suomalaisten artistien ja yhtyeiden tulkintoja Tapio Rautavaaran kappaleista. Levy julkaistiin vuonna 1989. == Kappaleet == == Lähteet == Luokka:Tribuuttialbumit Luokka:Vuoden 1989 albumit Luokka:Suomalaiset iskelmäalbumit
Sasha Gabor

”Sasha” Gábor Sárközy (6. kesäkuuta 1945 Unkari – 27. kesäkuuta 2008 Thaimaa) oli norjalainen pornonäyttelijä. Unkarilaissyntyinen Sámuel Guttman aloitti näyttelijänuransa vuonna 1983 elokuvalla Joka naisella on fantasia (). Hän muutti Yhdysvaltoihin 38-vuotiaana ja alkoi käyttää taiteilijanimeä Sasha Gabor. Hänestä tuli nopeasti melko kuuluisa näyttelijä, koska hän muistutti Burt Reynoldsia ja Sean Connerya. Aikuisviihteen lisäksi Sasha Gabor työskenteli myös muusikkona, lentäjänä, kirjailijana sekä Burt Reynoldsin ja Sean Conneryn "kaksoisolentona". Gabor puhui kahdeksaa eri kieltä: norjaa, englantia, unkaria, saksaa, ranskaa, venäjää, espanjaa ja portugalia. Gaborilla oli aina yllään kaulakoru, jossa oli Daavidin tähti (myös elokuvissa), koska hän oli juutalainen. Todennäköisesti hän otti taiteilijanimensä unkarilais-amerikkalaiselta näyttelijältä Zsa Zsa Gaborilta. Sasha on myös yleisesti Samuelin lempinimimuoto. Gabor muutti takaisin Norjaan vuonna 2001. Hän kuoli sydäninfarktiin lomaillessaan Thaimaassa. Hän oli kärsinyt jonkin aikaa sydänvaivoista. Hän oli kollegansa Ron Jeremyn läheinen ystävä. ==Lähteet== == Aiheesta muualla == * Luokka:Pornonäyttelijät Luokka:Norjalaiset näyttelijät Luokka:Vuonna 1945 syntyneet Luokka:Vuonna 2008 kuolleet
Mont-de-Marsan

Mont-de-Marsan () on Landesin departementin pääkaupunki Lounais-Ranskassa. Pierre de Lobaner perusti kaupungin vuonna 1133 rakennuttamalla jokien haaraan linnoituksen. Kaupungissa on 30 230 asukasta (vuonna 2006). Kaupunkia kutsutaan lempinimellä la Ville aux Trois Rivières, sillä Mont-de-Marsanin keskustassa Douze- ja Midou-joet yhtyvät Midouze-joeksi, joka on Adourin sivuhaara. Kaupungissa järjestetään vuosittain Madelainen juhla, Fêtes de la Madeleine.Fêtes de la Madeleine == Lähteet == == Aiheesta muualla == * Kaupungin kotisivut Luokka:Ranskan kaupungit Luokka:Landesin kunnat
Palmusammal

Palmusammal (Climacium dendroides) on yleinen, vaaleanvihreä sammal. Se kasvaa niityillä, lehdoissa, korpimaisilla soilla ja rannoilla. Yksittäinen sammal näyttää palmulta, mutta kasvi muodostaa tiheitä mattoja, jotka voivat olla jopa 10 cm paksuja. == Lähteet == * *Pinkka === Viitteet === Luokka:Palmikkosammalet (lahko)
Moskovan kortti

Moskovan kortti on leikkimielinen suomalaisen sisäpolitiikan vihjaileva ilmaus, jota käytettiin varsinkin 1970-luvulla. Se viittaa ajatukseen, että poliitikko hakee omille mielipiteilleen tai tavoitteilleen uskottavuutta esittämällä, että Neuvostoliitto on samaa mieltä. Räikeimmillään "Moskovan kortin pelaaminen" tarkoitti pääkirjoitusta Pravda-lehdessä, hienovaraisimmillaan vain vihjailua siihen, että joku toiminta tai henkilö kuulemma saattaisi miellyttää itänaapuria. == Lähteet == Luokka:Suomettuminen Luokka:Poliittiset käsitteet
6mR

thumb|6mR vuodelta 1913. 6mR eli "kuutonen" on klassinen kilpapurjeveneluokka, jonka veneet on suunniteltu kansainvälisen säännön eli R-mittasäännön mukaan mittalukuun alle kuusi. Muiden konstruktioluokkien tapaan kukin vene on erilainen; keskimäärin kuutoset ovat noin 11 metriä pitkiä ja painavat noin neljä tonnia. Kuutoset on rakennettu nimenomaan kilpakäyttöön ja niiden kilpamiehistössä on viisi jäsentä. ==Historiaa== 6mR on ollut kilpapurjehdusluokkana kesäolympialaisissa vuosina 1908-1952. Kuutosten suosio oli suurimmillaan purjehduskilpailuissa 1920-luvulta toisen maailmansodan alkuun. 1950-luvulle tultaessa 5.5m-luokan veneet syrjäyttivät kuutoset niitä pienempinä ja edullisempina. Kahdeksankymmentä- ja yhdeksänkymmentäluvuilla Suomessa alkoi kutosten uusi nousu, ja useita veneitä ostettiin muualta. Suomessa on vuonna 2013 noin 46 kuutosta, joista merkittävä osa kilpailee aktiivisesti. Suomen klassinen kuutoslaivue on yksi maailman suurimmista, ja suomalaisveneet osallistuvat aktiivisesti joka vuosi pidettäviin maailmanmestaruuskisoihin. Kuutosten historia on Suomessa poikkeuksellisen hyvin dokumentoitu purjehdushistorioitsija Pekka Barckin tallentamana.Barck, Pekka – Livendahl, Ingvard – Alfthan, Affe: Sexornas jakt. 1992. Kutoset ovat keskittyneet Suomessa pääkaupunkiseudun pursiseuroihin, erityisesti NJK:n ja HSS:n satamiin joissa molemmissa on kymmenkunta kutosta. Kutosten tärkein kotimainen on Sinebrychoffin pokaalista käytävä kilpailu. Siihen ja luokkamestaruuksiin osallistuu parhaimmillaan yli 20 venettä. ==Katso myös== thumb|Kutonen "Lillevi", rakennettu 1938, suunnittelija Zake Westin, rakennettu Turun veneveistämöllä. * Saaristoristeilijä ==Lähteet== * * * * * * Barck, Pekka – Street, Tim: The Six Metre: 100 years of racing. 2008. * Lehtinen, Eero - Bask, Hannu: Kuutosten Juhla. 2016. ISBN 978-952-93-6814-3 === Viitteet === ==Aiheesta muualla== * Suomen 6mR-liitto. * International Six-Metre Association. * Hangon regatta. YLE Elävä arkisto – Kutoset kertovat. * Suomalaisen Pursiseuran kansainväliset kevätkilpailut Helsingin edustalla 1929. YLE Elävä arkisto. * Kuvia 6mR veneistä Ruotsin Merihistoriallisen museon arkistossa. * Luokka:Köliveneet Luokka:Purjehdus olympialaisissa
Matti Kinnunen (lumilautailija)

Matti Kinnunen (s. 30. lokakuuta 1987 Pudasjärvi) on suomalainen entinen lumilautailija. Kinnunen voitti lumilautailun suomenmestaruuden slopestylessä vuonna 2005. == Lähteet == Luokka:Suomalaiset lumilautailijat Luokka:Vuonna 1987 syntyneet Luokka:Elävät henkilöt
Harvey’s Lake

Harvey's Lake on järvi Vermontin osavaltiossa, Yhdysvalloissa. Se sijaitsee Caledonian piirikunnassa lähellä Barnetin kaupunkia. Järvi on nimetty Barnetin varhaisen uudisasukkaan eversti Alexander Harveyn mukaan, ja paikalliset kutsuvat sitä nimellä Harvey's Lake. Virallisesti järvi tunnetaan kuitenkin nimellä Harvey Lake, sillä Yhdysvaltain geologian virasto USGS ei tavallisesti hyväksy heittomerkillisiä genetiivimuotoja maantieteellisiin nimiin. Suurin osa järven rannasta kuuluu Harvey's Lake Park -puistoon, missä on yleisiä rantoja, piknikkipaikkoja ja yksityinen telttailualue. ==Lähteet== Luokka:Yhdysvaltain järvet Luokka:Vermontin maantiede
Nazir Mankijev

Nazir Junuzovitš Mankijev (, s. 27. tammikuuta 1985 Surhahi, Tšetšeenien ja inguušien ASNT) on venäläinen kreikkalais-roomalaisen tyylin painija ja olympiavoittaja. 55 kilogramman painoluokassa painiva Mankijev voitti olympiakultaa Pekingissä 2008, missä hän kukisti loppuottelussa saman vuoden Euroopan mestarin Rövşən Bayramovin. Lisäksi Mankijev on saavuttanut MM- pronssia Bakusta 2007 ja Moskovasta 2010 sekä EM-hopeaa Bakusta 2010. Vuonna 2007 hän saavutti pronssia sotilaiden maailmankisoista. Mankijev elää ja asuu Krasnojarskissa. Hän on 155 senttimetriä pitkä ja painaa 55 kilogrammaa. Kansallisuudeltaan hän on inguuši. == Lähteet == * Profiili foldeak.com:in painitietokannassa * Nazyr Mankiyev Biography and Olympic Results Sports Reference LLC. Luokka:Venäläiset kreikkalais-roomalaisen tyylin painijat Luokka:Venäläiset olympiavoittajat Luokka:Vuonna 1985 syntyneet Luokka:Elävät henkilöt
National Oilwell Varco

National Oilwell Varco (NOV) on monikansallinen öljy- ja kaasuteollisuuden järjestelmätoimittaja ja palveluyritys, jonka päämaja sijaitsee Houstonissa, Texasissa. Vuonna 2007 yritys koostui kolmesta pääliiketoiminta-alueesta nimeltä Rig technology, Petroleum services & supplies ja Distribution services. Yrityksellä on lukuisia toimipisteitä ympäri maailman. Tärkeimpiä maita ovat Yhdysvaltojen lisäksi Kanada, Norja ja Iso-Britannia.. == Historia == Yrityksen kaksi pääedeltäjää, John Eaton Company (tunnettiin myös nimellä Oil Well) ja National Supply, perustettiin vuosina 1862 ja 1894. Jo alusta saakka kyseiset yritykset valmistivat ja jakelivat öljynporauslaitteistojen osia. Olemassaolonsa aikana National Oilwell Varco on laajentunut useiden yritysostojen ja fuusioiden kautta. Vuonna 2005 silloiset National Oilwell ja Varco fuusioituivat, josta yrityksen nykyinen nimi on peräisin. Vuonna 2007 National Oilwell Varco oli Yhdysvaltojen suurin öljynporauslaitteistojen valmistaja. == Lähteet == Luokka:Yhdysvaltalaiset pörssiyhtiöt
Rövşən Bayramov

Rövşən Bayramov (s. 7. toukokuuta 1987 Baku, Azerbaidžanin SNT, Neuvostoliitto) on azerbaidžanilainen kreikkalais-roomalaisen tyylin painija, olympiamitalisti, maailman- ja Euroopan mestari. Bayramov on kaksinkertainen Euroopan mestari: hän voitti kultaa 55 kilogramman painoluokassa Sofian EM- kisoissa 2007 ja uusi mestaruutensa vuotta myöhemmin Tampereen kisoissa. Myöhemmin samana vuonna Pekingin kesäolympialaisissa hän jäi hopealle hävittyään loppuottelussa Venäjän Nazir Mankijeville. Bayramov on lisäksi saavuttanut maailmanmestaruuden Istanbulissa 2011, MM-hopeaa Guangzhoussa 2006 ja Las Vegasissa 2015 sekä MM-pronssia Herningissä 2009. Vuonna 2006 hän saavutti myös EM-pronssia Moskovan kisoissa. Lontoon kesäolympialaisissa 2012 Bayramov sai toisen olympiahopeansa. Hän hävisi tällä kertaa loppuottelun Iranin Hamid Soryanille. Vuonna 2006 Bayramov voitti kultaa sotilaiden MM- kilpailuista. Hänellä on lisäksi lukuisia mitaleita nuorten ikäluokkien kisoista, kirkkaimpana juniorien MM-kulta vuodelta 2003. Bayramov on 160 senttimetriä pitkä ja painaa 60 kilogrammaa. Seuratasolla hän edustaa Neftçi Bakua. == Lähteet == * Profiili painitietokanta foeldeak.com:issa * Rövşən Bayramov Biography and Olympic Results Sports Reference LLC. * Profiili FILA:n tirtokannassa === Viitteet === Luokka:Azerbaidžanilaiset kreikkalais- roomalaisen tyylin painijat Luokka:Azerbaidžanilaiset olympiamitalistit Luokka:Vuonna 1987 syntyneet Luokka:Elävät henkilöt
Kansainvälinen sotilasurheiluliitto

Kansainvälinen sotilasurheiluliitto (lyh. CISM, ) on kansainvälinen sotilasurheiluliitto. Järjestö on perustettu vuonna 1948. Nykyisin sillä on 131 jäsenmaata. CISM järjestää neljän vuoden välein käytävät sotilaiden maailmankisat (ensimmäiset 1995). Lisäksi eri lajiryhmille järjestetään lukuisia omia kansainvälisiä kilpailuitaan. ==Aiheesta muualla== * http://www.cism-milsport.org/ Sotilasurheiluliitto
FILA World Wrestling Games

FILA World Wrestling Games on kansainvälisen painiliiton FILAn järjestämä painitapahtuma, jonka ohjelmassa ovat FILA:n ohjelmaan kuuluvia painimuotoja, jotka eivät ole olympiakisojen ohjelmassa. Tapahtuma järjestettiin historiassaan toisen kerran vuonna 2007 Turkissa. Kisaohjelmaan kuuluneet lajit olivat sambo, rantapaini, lukkopaini sekä nykyaikainen versio pankrationista. Lisäksi näytöslajena oli erilaisia perinteisiä eri kansojen painimuotoja kuten sumopaini, kourash ja turkkilainen öljypaini. ==Lähteet== * http://www.fila- official.com/index.php?option=com_content&task;=view&id;=224&Itemid;=1⟨=en Luokka:Painikilpailut
Erkki Oja

Erkki Oja (s. ) on tietojenkäsittelytekniikan emeritusprofessori Aalto- yliopiston teknillisessä korkeakoulussa, jossa hän vuodesta 2006 lähtien johti Adaptiivisen informatiikan tutkimuksen huippuyksikköä. Ojan ura alkoi 1981 Kuopion yliopistossa, jossa hän toimi 1987 asti sovelletun matematiikan apulaisprofessorina, ja oli käynnistämässä tietojenkäsittelytieteen opetusta ja tutkimusta Kuopiossa. Sieltä hän siirtyi Lappeenrannan teknilliseen yliopistoon tietojenkäsittelytekniikan professoriksi. Tätä virkaa hoitaessaan hän oli perustamassa muun muassa yliopiston tietotekniikan osastoa. Oja toimi ajanjakson 2000–2005 akatemiaprofessorina. Kaudella 1. tammikuuta 2007 – 31. joulukuuta 2009 hän toimii Suomen Akatemian Luonnontieteiden ja tekniikan tutkimuksen toimikunnan puheenjohtajana. Professori Oja ollut Suomalaisen Tiedeakatemian jäsen vuodesta 1992 ja Academia Europæan jäsen vuodesta 2012. ==Akateeminen ura== *Adaptiivisen informatiikan tutkimuksen huippuyksikön johtaja, Suomen Akatemia (2006–) *Tietojenkäsittelytieteen professori, Teknillinen korkeakoulu (1993–) **Informaatiotekniikan laboratorion johtaja (1993–2000, 2006–) *Akatemiaprofessori, Suomen Akatemia (2000–2005) *Tietojenkäsittelytieteen professori, Lappeenrannan teknillinen yliopisto (1987–93) *Vieraileva professori, Tokyo Institute of Technology (1990–91) *Sovelletun matematiikan apulaisprofessori, Kuopion yliopisto (1981–87) *Vt. tietojenkäsittelytieteen professori, Kuopion yliopisto (1985–86) *Vieraileva tutkija, Tokyo Institute of Technology (1983–84) *Vanhempi tutkija, Suomen Akatemia (1979–81) *Nuorempi tutkija, Suomen Akatemia (1976–78) *Tutkimusassistentti, Brown University, Yhdysvallat (1977–78) *Vt. teknillisen fysiikan apulaisprofessori, Teknillinen korkeakoulu (1975) Oja ohjasi Aapo Hyvärisen väitöskirjan. Hyvärinen on Helsingin yliopiston tietojenkäsittelytieteen osaston siteeratuin tutkija (5.1.2025). ==Julkaisuja== * * * ==Lähteet== ==Aiheesta muualla== *Ojan kotisivut (Aalto- yliopiston perustieteiden korkeakoulu) **Biografia (postscript) **CV (postscript) **Julkaisuja *Erkki Ojan CV (Itä-Suomen yliopisto) *Oja learning rule Scholarpediassa * Luokka:Lappeenrannan teknillisen yliopiston professorit Luokka:Teknillisen korkeakoulun professorit Luokka:Suomalaiset tietojenkäsittelytieteilijät Luokka:Vuonna 1948 syntyneet Luokka:Elävät henkilöt Luokka:Suomalaiset professorit Luokka:IEEE:n ansioituneet jäsenet Luokka:Academia Europæan jäsenet
Turkkilainen öljypaini

thumb|Öljypainitapahtuma Istanbulissa Turkkilainen öljypaini () on perinteinen turkkilainen painimuoto, jossa ottelijat painivat vartalot oliiviöljyn ja veden sekoituksella öljyttyinä polviin ulottuvat nahkahousut jalassa. Öljypaini on Turkissa kansallisurheilun asemassa. Sillä on pitkät perinteet jo persialaisvallan ajoilta. Ennen vuotta 1975 öljypainissa ei ollut lainkaan aikarajoituksia ja ottelut saattoivat kestää parikin päivää, kuitenkin siten että välissä pidettiin taukoa yön yli. Öljypainin suurin tapahtuma on touko- kesäkuun vaihteen tienoilla vanhassa Osmanien valtakunnan pääkaupungissa Edirnessä järjestettävä Kırkpınar, johon ottaa osaa tuhansia painijoita ympäri Turkkia. Tapahtuma järjestettiin vuonna 2008 jo 657:nnen kerran. ==Lähteet== * http://kirkpinar.org/en [Vanhentunut linkki] * http://www.allaboutturkey.com/yagligures.htm * http://www.turkishwrestling.com/ [Vanhentunut linkki] Luokka:Turkin paini
Uimahypyt kesäolympialaisissa 2008

2008 kesäolympialaisissa sekä miehet että naiset kilpailivat uimahypyissä neljässä kilpailutapahtumassa. Uimahyppykilpailut käytiin 11.–23. elokuuta Pekingin kansallisessa vesiurheilukeskuksessa. Kaikki kultamitalit yhtä lukuun ottamatta voitti isäntämaa Kiina. ==Mitalistit== ===Miehet=== Laji Kultaa Pisteet Hopeaa Pisteet Pronssia Pisteet 3 m ponnahduslauta He Chong 527,90 Alexandre Despatie 536,65 Qin Kai 530,10 10 m kerroshypyt Matthew Mitcham 537,95 Luxin Zhou 533,15 Gleb Galperin 525,80 3 m ponnahduslauta, parikilpailu Wang Feng Qin Kai 469,08 Dmitri Sautin Juri Kunakov 421,98 Illja Kvaša Oleksi Pryhorov 415,05 10 m kerroshypyt, parikilpailu Lin Yue Huo Liang 468,18 Patrick Hausding Sascha Klein 450,42 Gleb Galperin Dmitri Dobroskok 445,26 ===Naiset=== Laji Kultaa Pisteet Hopeaa Pisteet Pronssia Pisteet 3 m ponnahduslauta Guo Jingjing 415,35 Julija Pahalina 398,60 Wu Minxia 389,85 10 m kerroshypyt Chen Ruolin 447,70 Émilie Heymans 437,05 Wang Xin 429,90 3 m ponnahduslauta, parikilpailu Guo Jingjing Wu Minxia 343,50 Julija Pahalina Anastasija Pozdnjakova 323,61 Ditte Kotzian Heike Fischer 318,90 10 m kerroshypyt, parikilpailu Wang Xin Chen Ruolin 363,54 Briony Cole Melissa Wu 335,16 Paola Espinosa Tatiana Ortiz 330,06 *
Tšekin jalkapalloliiga

Tšekin jalkapalloliiga () on Tšekin tasavallan jalkapallon pääsarja. Sarjan ensimmäinen kausi pelattiin vuosina 1993–1994 Tšekkoslovakian jakautumisen jälkeen. Kaudella 2024–2025 sarjan sponsorinimi on Chance liga. Tšekin jalkapalloliiga on tasoltaan kilpailukykyinen eurooppalainen jalkapallosarja. Sarja sijoittui UEFA:n maapistevertailussa sijalle 10. ajanjaksolla 2020–2024. == Sarjajärjestelmä == Liigaan kuuluu 18 joukkuetta, jotka pelaavat keskenään kaksinkertaisen sarjan. Joukkueet kohtaavat toisensa kerran kotona ja kerran vieraissa. Voitosta joukkue saa kolme pistettä, tasapelistä yhden ja tappiosta nolla. Pisteiden ollessa tasan järjestys määräytyy järjestyksessä keskinäiset ottelut, maaliero ja tehdyt maalin. Kaksi heikointa joukkuetta putoaa 2. liigaan. == Joukkueet kaudella 2024–2025 == * Bohemians 1905 * SK Dynamo České Budějovice * FK Dukla Praha * FC Hradec Králové * FK Jablonec * MFK Karviná * FC Slovan Liberec * FK Mladá Boleslav * SK Sigma Olomouc * FC Baník Ostrava * FK Pardubice * FC Viktoria Plzeň * SK Slavia Praha * 1. FC Slovácko * AC Sparta Praha * FK Teplice == Mestarit == === Vuosittain === * 1994 Sparta Praha * 1995 Sparta Praha * 1996 Slavia Praha * 1997 Sparta Praha * 1998 Sparta Praha * 1999 Sparta Praha * 2000 Sparta Praha * 2001 Sparta Praha * 2002 Slovan Liberec * 2003 Sparta Praha * 2004 Baník Ostrava * 2005 Sparta Praha * 2006 Slovan Liberec * 2007 Sparta Praha * 2008 Slavia Praha * 2009 Slavia Praha * 2010 Sparta Praha * 2011 Viktoria Plzeň * 2012 Slovan Liberec * 2013 Viktoria Plzeň * 2014 Sparta Praha * 2015 Viktoria Plzeň * 2016 Viktoria Plzeň * 2017 Slavia Praha * 2018 Viktoria Plzeň * 2019 Slavia Praha * 2020 Slavia Praha * 2021 Slavia Praha * 2022 Viktoria Plzeň * 2023 Sparta Praha * 2024 Sparta Praha === Yhteensä === * Sparta Praha 14 kertaa * Slavia Praha 7 kertaa * Viktoria Plzeň 6 kertaa * Slovan Liberec 3 kertaa * Baník Ostrava 1 kerta == Lähteet == == Aiheesta muualla == * https://www.fortunaliga.cz/ Luokka:Tšekin jalkapallosarjat
Painonnosto kesäolympialaisissa 2008

2008 kesäolympialaisissa kilpailtiin painonnostossa 9.–19. elokuuta. Miehillä oli kahdeksan ja naisilla seitsemän painoluokkaa. Kilpailupaikkana toimi Beihang University Gymnasium. ==Mitalistit== ===Miehet=== Painoluokka Kultaa Tempaus Työntö Yht. Hopeaa Tempaus Työntö Yht. Pronssia Tempaus Työntö Yht. 56 kg Long Qingquan 132 160 292 Hoang Anh Tuan 130 160 290 Eko Yuli Irawan 130 158 288 62 kg Zhang Xiangxiang 143 176 319 Diego Salazar 138 167 305 Triyatno 135 163 298 69 kg Liao Hui 158 190 348 Venceslas Dabaya-Tientcheu 151 187 338 Yordanis Borrero 148 180 328 77 kg Sa Jaehyouk 163 203 366 Li Hongli 168 198 366 Gevorg Davtjan 165 195 360 85 kg Lu Yong 180 214 394 Tigran V. Martirosjan 177 203 380 Jadier Valladares 169 203 372 94 kg Szymon Kolecki 179 224 403 Arsen Kasabiev 176 223 399 Yoandry Hernández 178 215 393 105 kg Andrei Aramnau 200 236 436 Dmitri Klokov 193 230 423 Marcin Dołęga 195 225 420 yli 105 kg Matthias Steiner 203 258 461 Jevgeni Tšigišev 210 250 460 Viktors Ščerbatihs 206 242 448 ===Naiset=== Painoluokka Kultaa Tempaus Työntö Yht. Hopeaa Tempaus Työntö Yht. Pronssia Tempaus Työntö Yht. 48 kg Chen Wei-Ling 84 112 196 Im Jyoung-hwa 86 110 196 Pensiri Laosirikul 85 110 195 53 kg Prapawadee Jaroenrattanatarakoon 95 126 221 Yoon Jin-Hee 94 119 213 Raema Lisa Rumbewas 91 115 206 58 kg Chen Yanqing 106 138 244 O Jong Ae 95 131 226 Wandee Kameaim 98 128 226 63 kg Pak Hyon Suk 106 135 241 Lu Ying-Chi 104 127 231 Christine Girard 102 126 228 69 kg Oksana Slivenko 115 140 255 Leydi Solís 105 135 240 Abeer Abdelrahman 105 133 238 75 kg Alla Važednina 119 147 266 Lidia Valentín 115 135 250 Damaris Aguirre 109 136 245 yli 75 kg Jang Miran 140 186 326 Ele Opeloge 119 150 269 Mariam Usman 115 150 265 ===Huomiot=== ==Lähteet== Luokka:Kesäolympialaiset 2008 2008
Williams FW26

Williams FW26 oli Patrick Headin, Gavin Fisherin ja Antonia Terzin suunnittelema auto, jolla Williams-talli kilpaili Formula 1 -sarjassa kaudella 2004. Autoa ajoivat Juan Pablo Montoya, Ralf Schumacher, Marc Gené ja Antônio Pizzonia. Autossa oli Michelinin renkaat sekä BMW:n moottori, ja se käytti Petrobrasin valmistamia poltto- ja voiteluöljyjä. Autossa oli kauden alussa erikoinen keularatkaisu, joka myöhemmin kauden kuluttua vaihdettiin perinteisempään muotoon. Autolla saavutettiin paalupaikka, yksi voitto ja kaksi kilpailun nopeinta kierrosta. Pisteitä autolla kerättiin 88, ja ne oikeuttivat valmistajien MM-sarjassa neljänteen sijaan. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 Pisteet Sijoitus Williams BMW AUS MAL BHR SMR ESP MON EUR CAN USA FRA GBR GER HUN BEL ITA CHN JPN BRA 88 4\. Juan Pablo Montoya 5 2 13 3 Kesk. 4 8 DSQ DSQ 8 5 5 4 Kesk. 5 5 7 1 Ralf Schumacher 4 Kesk. 7 7 6 10 Kesk. DSQ Kesk. Loukk. Loukk. Loukk. Loukk. Loukk. Loukk. Kesk. 2 5 Marc Gené 10 12 Antônio Pizzonia 7 7 Kesk. 7 ==Lähteet== == Aiheesta muualla == Luokka:Formula 1 -kausi 2004 Luokka:Williamsin Formula 1 -autot
NetBurst

NetBurst-mikroarkkitehtuuri oli Intelin Pentium 4 -suoritinten mikroarkkitehtuuri. Ensimmäisen kerran arkkitehtuuria käytettiin Willamette- koodinimellisissä suorittimissa, joka julkaistiin vuonna 2000. Suoritinperheitä olivat muun muassa Pentium D, ja Xeon. Myös Pentium 4 -pohjaisissa Celeroneissa käytettiin NetBurst-arkkitehtuuria. NetBurstin suunnitteluperiaatteena oli mahdollisimman suuri kellotaajuus laskentatehon kasvattamiseen. Tähän pyrittiin pidentämällä suorittimen liukuhihna 28 vaiheeseen, jolloin jokaisesta yksittäisestä liukuhihnan vaiheesta pystyttiin tekemään mahdollisimman lyhyt. Pentium 4 hävisi samalla kellotaajuudella Pentium 3:lle ja kilpailija AMD:n 32-bittiselle Athlon XP:lle. Intelin tavoitteena oli skaalata NetBurst-arkkitehtuuri 5 GHz kellotaajuuteen ja myöhemmin 10 GHz kohti. Tämä kuitenkin epäonnistui täysin. Pentium 4 "Prescott" -malissa Intel nosti liukuhihnan pituuden lähelle 40 vaihetta ja valmistustekniikka uusittiin 90 nanometriin. Prescott saavutti korkeintaan 3,8 GHz:n nopeuden. Tämä vaati 115 watin tehon, josta 35-50 % päätyi vuotovirtoihin. Pitkä liukuhihna hyytyi hyppykäskyihin, jopa vaikka suoritin käytti uutta haarautumisenennustusta. Pentium 4 "Prescott" ja kaksiytiminen "Smithfield " on luettu heikoimmiksi tuotteiksi, jotka Intelillä oli sen kilpailijaan nähden.https://www.anandtech.com/show/1611/6 https://www.extremetech.com/computing/274650-the-worst-cpus-ever-made Intel palasi Intel Core 2 -suorittimessa heinäkuussa 2006 ja myöhemmässä Intel Core -tuotesarjassa takaisin P6-tyyppiseen suunnittelufilosofiaan ja keskipitkään liukuhihnaan. == Lähteet == NetBurst
Sandinista!

Sandinista! on vuonna 1980 ilmestynyt brittiläisen punk-yhtye The Clashin kolmoisalbumi. Albumi on järjestyksessä Clashin neljäs pitkäsoittolevy. Alun perin julkaisusta suunniteltiin kaksoisalbumia, mutta runsaan materiaalin vuoksi julkaistiin kolmoislevy. Eräässä haastattelussa bändin kitaristi Mick Jones sanoi albumin sopivan erityisesti öljynporauslauttojen työntekijöille tai muille, jotka eivät pääse kovin usein levykauppoihin ostamaan uusia levyjä. Albumin nimi tulee Nicaraguassa vaikuttaneesta vasemmistoradikalistisesta Sandinistas-liikkeestä. Levyn kappaleet käsittelevät useita poliittisia aiheita, kuten kylmää sotaa ja Yhdysvaltain ulkopolitiikkaa.http://www.theclash.com/gb/music/albums/sandinista ==Kappaleet== Kaikki kappaleet ovat The Clashin sanoittamia, sovittamia ja säveltämiä, jos muuta ei mainita. Albumin CD-julkaisussa kolme ensimmäistä puoliskoa ovat levyllä yksi ja kolme seuraavaa levyllä kaksi. ===Levy yksi=== ;A-puoli # # # # # # ;B-puoli # * # # # # # ===Levy kaksi=== ;A-puoli # # # # # # ;B-puoli # * # # # # # ===Levy kolme=== ;A-puoli # # # # # # ;B-puoli # * # # # # # == Lähteet == Luokka:The Clashin albumit Luokka:Vuoden 1980 albumit
Hypersäikeistys

Hypersäikeistys ( eli HTT) on Intelin toteutus suorittimen säikeistykselle. Intel otti termin käyttöön Pentium 4 -prosessorin yhteydessä. Eri valmistajilla on muita tuotenimiä ja termejä monisäikeistykselle, kuten SPARC CoolThreads. == Lähteet == Luokka:Tietokonetekniikka
Frankenstein vangitsi sielun

Frankenstein vangitsi sielun (engl. Frankenstein Created Woman) on Terence Fisherin ohjaama brittiläinen kauhuelokuva vuodelta 1967. Sen tuotti Hammer Film Productions ja pääosaa näytteli Peter Cushing. Elokuva oli Suomessa kielletty raaistavana vuodesta 1968 vuoteen 1992. Sitä sai esittää vain suljetuissa tilaisuuksissa, kuten Suomen Elokuva-arkiston näytöksissä.Hammer Horror 1987 – Suomen Elokuva-arkiston sarja keväällä 1987, arvosteleva käsiohjelma Nykyisin (2018) elokuva on saatavana DVD:llä. == Rooleissa == ==Lähteet== Luokka:Frankenstein-elokuvat Luokka:Brittiläiset kauhuelokuvat Luokka:Vuoden 1967 brittiläiset elokuvat Luokka:Terence Fisherin ohjaamat elokuvat Luokka:Kokonaan kielletyt elokuvat Suomessa
Futsalin maailmanmestaruuskilpailut

Futsalin maailmanmestaruuskilpailut on Kansainvälisen jalkapalloliitto FIFA:n järjestämä futsalturnaus, joka pelataan neljän vuoden välein. Turnaus pelattiin ensimmäisen kerran Alankomaissa vuonna 1989, jolloin FIFA:sta tuli futsalin kansainvälinen kattojärjestö. Viimeisimmät kisat järjestettiin Uzbekistanissa syksyllä 2024. Lopputurnausta edeltää alueelliset karsinnat, joihin osallistui yli 100 maata vuoden 2008 kisoihin karsittaessa. Ennen vuoden 2008 kisoja lopputurnaukseen pääsi 16 maata, vuonna 2008 kisoissa pelasi 20 maata ja viimeisimmissä kisoissa on mukana ollut 24 maata, joista kuuden lohkon kaksi parasta sekä kaikista lohkokolmosista neljä parasta pääsivät pudotuspeleihin. Brasilia on voittanut kuusi maailmanmestaruutta, Espanja kaksi sekä Argentiina ja Portugali yhden. == Kisat ja mitalistit == Vuosi Isäntämaa Finaali Pronssiottelu 1\. sija Tulos 2. sija 3. sija Tulos 4. sija 1989 Alankomaat Brasilia 2–1 Alankomaat Yhdysvallat 3–2 ja. Belgia 1992 Hongkong Brasilia 4–1 Yhdysvallat Espanja 9–6 Iran 1996 Espanja Brasilia 6–4 Espanja Venäjä 3–2 Ukraina 2000 Guatemala Espanja 4–3 Brasilia Portugali 4–2 Venäjä 2004 Kiinan Taipei Espanja 2–1 Italia Brasilia 7–4 Argentiina 2008 Brasilia Brasilia 2–2 ja. (4–3 rp.) Espanja Italia 2–1 Venäjä 2012 Thaimaa Brasilia 3–2 ja. Espanja Italia 3–0 Kolumbia 2016 Kolumbia Argentiina 5–4 Venäjä Iran 2–2, 4–3 (rp.) Portugali 2021 Liettua Portugali 2–1 Argentiina Brasilia 4–2 Kazakstan 2024 Uzbekistan Brasilia 2–1 Argentiina Ukraina 7–1 Ranska == Mitalitaulukko == Nro Maa Kultaa Hopeaa Pronssia 1 Brasilia 6 1 2 2 Espanja 2 3 1 3 Argentiina 1 2 – 4 Portugali 1 – 1 5 Italia – 1 2 6 Yhdysvallat – 1 1 6 Venäjä – 1 1 8 Alankomaat – 1 – 9 Iran – – 1 9 Ukraina – – 1 == Lähteet == == Aiheesta muualla == * Futsalin maailmanmestaruuskilpailut FIFA:n sivuilla *
Belmontin piirikunta

Belmontin piirikunta on piirikunta Ohiossa, Yhdysvalloissa. Sen väkiluku oli 70 226 vuonna 2000. Sen hallintokeskus on St. Clairsville ja suurin kaupunki Martins Ferry. ==Maantiede== Belmontin naapuripiirikuntia ovat Monroe etelässä, Noble lounaassa, Guernsey lännessä, Harrison pohjoisessa, Jefferson koillisessa ja Länsi-Virginian puolella Ohion sekä Marshallin piirikunnat. ==Väestö== Piirikunnassa oli vuoden 2010 väestönlaskennassa 70 400 ihmistä. Etniset ryhmät jakautuvat valkoisiin, joita on 94,0%, mustiin (4,1%), alkuperäisamerikkalaisiin (0,1%) ja aasialaisiin (0,4%). Kotitalouden mediaanitulo on 39 712 dollaria ja köyhyysrajan alapuolella oli 14,2% väestöstä 2007–2011 välisenä aikana. == Lähteet == == Aiheesta muualla == Luokka:Ohion piirikunnat
Gösta Stenman

Gösta Stenman (13. syyskuuta 1888 Oulu – 19. maaliskuuta 1947 Tukholma) oli merkittävä suomalainen taidekauppias, taiteenkeräilijä ja mesenaatti. Hän pääsi ylioppilaaksi 1908. Ennen taidekauppiaan uraa Stenman työskenteli toimittajana 1908–1912 Suomen Tietotoimistossa ja perusti oman uutistoimiston.Merkkipäiviä 50 vuotta, Aamulehti, 13.09.1938, nro 246, s. 4, Kansalliskirjaston digitaaliset aineistot Gösta Stenman tuki monia 1900-luvun alun suomalaisia taidemaalareita, joukossa muun muassa aikalaistaiteilijat Helene Schjerfbeck ja Tyko Sallinen, jotka Stenman palkkasi galleriansa kuukausipalkkaisiksi taiteilijoiksi. Taidemaalari Juho Mäkelä, joka oli Stenmanin läheinen ystävä ja ensimmäinen hänen taidekauppiaan urallaan tukema taiteilija, maalasi Stenmanista nuoruusmuotokuvan.Eino Krohn, Gösta Stenman – Löytöretkeilijä taiteen maailmassa, WSOY 1970 s. 29–32 Stenmanin kokoamiin taideteoksiin kuului myös renessanssitaiteen helmiä, kuten Rubensin, Tizianin ja Rembrandtin teoksia. Hän yhdisti toiminnassaan paitsi kansallisen ja kansainvälisen, myös vanhan ja modernin taiteen. Vuonna 1919 hän avasi taidepalatsin entiseen Aleksanterin poikakimnaasin taloon (talossa toimi myöhemmin Uuden Suomen toimitus ja se sijaitsee nykyisin Mannerheimintie 6:ssa) Svenska Teaternia vastapäätä, ja siellä hän järjesti monia julkisuutta saaneita näyttelyitä. Taidesalongin toiminta päättyi Helsingissä 1927, kun Stenman muutti perheineen Ruotsiin. Stenman avasi myös Tukholmassa taidesalongin laajentaen toimintaansa taidekauppiaana Pariisiin ja Lontooseen. Kuningas Kustaa V myönsi hänelle vuonna 1937 hovi-intendentin eli Ruotsin kuninkaallisten taidekokoelmien hoitajan arvon. Viimeisenä elinvuotenaan Stenman vietti pari kuukautta New Yorkissa tutustuen muun muassa Frickin taidemuseon kokoelmiin.Eino Krohn, Gösta Stenman – Löytöretkeilijä taiteen maailmassa, WSOY 1970 s. 126 Stenmanin perilliset ovat lahjoittaneet hänen arkistonsa Valtion taidemuseon Kuvataiteen keskusarkistoon. Arkistoa on jo hyödyntänyt Camilla Hjelm Stenmania käsittelevässä väitöskirjassaan. ==Kirjallisuutta== * * ==Lähteet== ==Aiheesta muualla== * * Stenmanin myyntinäyttely herättää suurta huomiota. Marraskuun ryhmän tuotteet enimmän kysyttyjä. Hra Stenman ei aio lopettaa toimintaansa taidekauppiaana, Iltalehti, 26.01.1925, nro 20, s. 3, Kansalliskirjaston digitaaliset aineistot Luokka:Taiteen keräilijät Luokka:Suomalaiset keräilijät Luokka:Suomalaiset taide-elämän vaikuttajat Luokka:Suomalaiset taidekauppiaat Luokka:Vuonna 1888 syntyneet Luokka:Vuonna 1947 kuolleet